Danilo Türk

Danilo Türk (født 1952) er en slovensk jurist og diplomat. Han var fra 2007 til 2012 president i Slovenia.

 Virke 
Türk studerte ved Universitetet i Ljubljana og Universitetet i Beograd. I 1982 avla han doktorgrad i rettsvitenskap ved Universitetet i Ljubljana, der han også har hatt sin akademiske karriere, fra 1995 som professor i internasjonal rett.«Biography», arkivert fra Slovenias presidentembete. 

Türk engasjerte tidlig i Amnesty International og var aktiv i saker om menneskerettighetsbrudd i Jugoslavia. I 1987 deltok han i etableringen av Slovenias menneskerettighetsråd. 

I prosessen der Slovenia ble selvstendig fikk Türk diplomatiske oppgaver som sitt lands representant i forhold til FN, Europarådet og OSSE, og i organer som forberedte avviklingen av den jugoslaviske forbundsstaten. I 1992 ble han Slovenias FN-ambassadør og representerte blant annet sitt land som rullerende medlem av Sikkerhetsrådet. Han ble deretter assisterende generalsekretær for politiske saker under generalsekretær Kofi Annan. 

I 2005 vendte Türk tilbake til Slovenia. Han gjenopptok arbeidet ved universitetet, før han i november 2007 ble valgt til president. Han ble innsatt i presidentembetet 22. desember 2007. Türk søkte gjenvalg i 2012, men presidentvalget ble vunnet av Borut Pahor.«Ex PM Pahor Beats Turk for Slovenian Presidency», Novinite.com (Sofia News Agency), 3. desember 2012.

 Utmerkelser 
I forbindelse med statsbesøk fra Norge ble Türk i 2011 tildelt storkors av St. Olavs Orden.«State visit of King Harald V and Queen Sonja of Norway, Slovenias presidentembete, 9. mai 2011. 

 Referanser 

Kategori:Slovenske politikere
Kategori:Alumni fra Universitetet i Beograd
Kategori:Storkors av St. Olavs Orden
Kategori:Personer fra Maribor